

Αθήνα 7-09-2015

Αξιότιμοι Κύριοι/ες,

Το Μουσείο **Σχολικής Ζωής και** Εκπαίδευσης στεγάζεται στην Πλάκα, στην οδό Τριπόδων 23, σε έναναπό τους αρχαιότερους δρόμους της Αθήνας, σε ένα νεοκλασικό, διατηρητέο οίκημα 450 τ.μ. Η μόνιμη Έκθεση του Μουσείου αναπτύσσεται σε δύο ορόφους ενώ στο υπόγειο υπάρχει αναπαράσταση παλαιάς σχολικής τάξης στην οποία εκπονούνται και εκπαιδευτικά προγράμματα.

Η Έκθεση παρουσιάζει την ιστορία της εκπαίδευσης μέσα από σχολικά βιβλία και σχολικά αντικείμενα των οποίων η χρονική διάρκεια εκτείνεται σε τέσσερις αιώνες. Στον πρώτο όροφο υπάρχουν οι παλαιότερες εκδόσεις του 17ου, 18ου και 19ου αιώνα ενώ στον 2ο όροφο παρουσιάζονται νεότερες εκδόσεις και σχολικά αντικείμενα καθώς και μια συλλογή σχολικών βιβλίων από όλο τον κόσμο.

Το Μουσείο είναι υπό την αιγίδα του Υπουργείου Πολιτισμού, Παιδείας και Θρησκευμάτων και είναι μέλος του Δικτύου *Μουσείων και Πολιτιστικών Φορέων Αθηνών.*

*Θα θέλαμε να σας ενημερώσουμε ότι κ***ατά το τρέχον σχολικό έτος εκπονεί εκπαιδευτικά προγράμματα για σχολεία πρωτοβάθμιας και δευτεροβάθμιας εκπαίδευσης ενώ όλο τον Οκτώβριο θα λειτουργεί θεματική έκθεση με υλικό αφιερωμένο στον εορτασμό της εθνικής εορτής της 28ης Οκτωβρίου.**

**Οι δηλώσεις και οι κρατήσεις συμμετοχής των σχολείων για τα εκπαιδευτικά προγράμματα ξεκινούν από 7 Σεπτεμβρίου.**

**Αναλυτικά τα εκπαιδευτικά προγράμματα υπάρχουν στο** [**http://www.ekedisy.gr/ekpedeftika-programmata-gia-scholia-2015-16/**](http://www.ekedisy.gr/ekpedeftika-programmata-gia-scholia-2015-16/)

**Η επίσκεψη στο Μουσείο Σχολικής Ζωής και Εκπαίδευσης μπορεί να συνδεθεί με στόχους του αναλυτικού προγράμματος και ενότητες των σχολικών εγχειριδίων (αποστέλλουμε σχετικό υλικό) ενώ είναι δυνατή η αποστολή σχετικού υλικού για την προετοιμασία της επίσκεψης.**

**Με εκτίμηση**

Δρ. Ευαγγελία Κανταρτζή

Σχολική Σύμβουλος, Πρόεδρος ΕΚΕΔΙΣΥ

Στοιχεία επικοινωνίας

Τριπόδων 23, Πλάκα, 10558, Αθήνα

Κινητό: 6937219160 σταθερό:2103250341

web.: <http://www.ekedisy.gr/>

email:[info@ekedisy.gr](mailto:info@ekedisy.gr), [ekedisy@gmail.com](mailto:ekedisy@gmail.com)